**Predmet: PROJEKTOVANJE I NADZOR**

1. **vježbe = Objašnjenje za elaborat**

Na stranici predmeta u VJEŽBE se nalaze postavke za elaborat:

* Naslovna strana elaborata
* Postavka elaborata SVE GRUPE
* Prilog br. 1
* Prilog br. 2
* Grdjevinski dnevnik-LIST pdf
* Gradjevinski dnevnik- LIST word

Elaborat možete raditi u grupi od dva studenta.

Svaka grupa radi jedan elaborat. Takodje, svaka grupa treba da skine sa stranice predmeta sve ove gore nevedene postavke za elaborat. Predvidjela sam 10 različitih gupa za elaborat. Na stranici predmeta u VJEŽBE imate online dokument, u kojem se upišite ko je koja grupa, da se ne bi desilo da radite svi isto.

U dokumentu „Naslovna strana elaborata“ trebate da upišete svoje podatke i tu se nalaze zadaci, koje ćemo raditi u elaboratu.

Svaka grupa treba da uzme iz dokumenta „Postavka elaborata SVE GRUPE“ svoje 2 stanice:

* **PREDRAČUN RADOVA** (tabele koje stanu na 1 A4 stranu)
* **PODUŽNI PROFIL PUTA** (slika sa poduznim profilom puta)

Prilog br. 1 – je poprečni profil puta u nasipu

Prilog br. 2 – je poprečni profil puta u usjeku

Znači, u elaboratu ćemo obrađivati dio nekog lokalnog puta. Pošto vi još niste učili ništa o putevima, pomoći ću vam oko svega i sve ću vam objasniti da bi uspješno uradili elaborate.

U elaboratu ćemo pisati GRAĐEVINSKI DNEVNIK za ovaj put (saobraćajnicu).

Građevinski dnevnik je obavezan dokument na gradilištu! Kada se neki objekat gradi OBAVEZNO svaki radni dan se vodi GRAĐEVINSKI DNEVNIK u koji se piše sve detaljno šta se taj dan radilo, koliko radnika je bilo na gradilištu, kada su počeli radovi, kada su se završili, kakvo je vrijeme bilo, i na kraju dana se na listu gradjevinskog dnevnika potpišu odgovnorna lica: onaj ko vodi dnevnik; izvođač radova; nadzorni organ. Svaki radni dan ima svoj list (broj lista) u GRADJEVINSKOM DNEVNIKU. Znači, gradjevinski dnevnik se vodi od prvog dana (kada počinju radovi na gradilištu) do poslednjeg dana radova (kada se završavaju svi radovi na gradilištu i objekat se pušta u upotrebu) .

Takođe, radićemo i GRAĐEVINSKU KNJIGU za ovaj put (saobraćajnicu).

Tokom izgradnje objekta još jedna obavezan dokument na gradilištu je „građevinska knjiga“. Ona nam služi za kontrolu PREDRAČUNA RADOVA i za stvarnu naplatu izvedenih radova. U praksi prije početka gradnje objekta, radi se idejni, pa zatim glavni projekat u kojem se izradjuje PREDRAČUN RADOVA (koji ste i vi dobili). Znači prije građenja inžinjeri rade projektovanje i planiranje kako će se objekat graditi. Ali kada započne izgradnja objakta, može doći do odstupanja od onoga što je projektovano i planirano. Tako da se stvarno stanje, tj. izvedeni radovi i količine materijala, a samim tim i cijena mogu dosta razlikovati od količina i cijena koje sta dobili u PREDRAČUNU RADOVA. Zato nam služi GRAĐEVINSKA KNJIGA, jer u nju se upisuju tačni podaci o izmjenama i količinama stvarno izvedenih radova po odgovarajućim stavkama iz PREDRAČUNA RADOVA i služi kao dokaz (dokument) za obračun i naplatu radova. U pravilu, u građevinsku knjigu ucrtavaju se i odgovarajuće skice. Građevinska knjiga vodi se u jednom primjerku na način da svaka stavka iz PREDRAČUNA RADOVA ima svoj list i listovi se numerišu brojem.

I na kraju elaborate, kada završimo građevinsku knjigu uradićemo privremenu situaciju sa prikazom vrijednosti za isplatu (2. zadatak).

Kako se ovi vaši izmišljeni putevi ne izgrađuju, mi ćemo se pretvarati da se svaki od njih gradi i da je jedan kolega iz grupe inženjer koji vodi radove (izvođač radova), a drugi kolega iz grupe je inženjer koji kontroliše radove (nadzorni organ). Tako ćete voditi za vaše puteve (koji se kobajagi trenutno izgrađuju) građevinski dnevnik i građevinsku knjigu, pa ćemo na kraju uraditi privremenu situaciju sa prikazom vrijednosti za isplatu.

Ja ću za svake vježbe kačiti na starnici predmeta u VJEŽBE objašnjenje šta se treba uraditi i kako da to uradite. Vi svoje komentare i pitanja možete pisati u online dokumenta i na mail. Ako bude potrebno možemo se online čuti ili vidjeti ili uživo, nije problem.

Da biste laše uradili elaborate, na starnici predmeta u VJEŽBE biće i primjer Urađenog elaborate od prethodnih godina.

Vidjećete da je elaborat interesantan i nije uopšte težak da se uradi. Imačete primjer urađenog elaborata i ja ču još objašnjavati po tom primjeru.

**Napomena:** Sav elaborat možete raditi ručno (da odštampate listove za „građevinski dnevnik“ i građevinsku knjigu“ i pišete ručno sve ) ili ga možete raditi u kompjuteru (da kucate u word ili pdf listove za „građevinski dnevnik“ i građevinsku knjigu“). Elaborat možete predati ukoričen ili elektronski i predaja elaborata će biti na ispitu. **Znači kada budete izlazili na ispit taj dan MORATE predati elaborat!** (a možete i par dana prije ako stignete) Studenti rade jedan elaborate u grupi po dvoje i mogu iz elaborate dobiti maksimalno 20 bodova.

Sretno vam!!!

predmetni asistent: mr Nataša Popović-Miletić

natasa.popovic-miletic@aggf.unibl.org